kardosdrur/scandi-wiki huggingface dataset:
Georgium Slot

Georgium Slot er et slot i byen Dessau-Rosslau i den tyske delstaten Sachsen-Anhalt og er opført i engelsk stil. Det er opkaldt efter bygherren, prins Johan Georg af Anhalt-Dessau, en yngre bror til fyrst Leopold 3. af Anhalt-Dessau.

Historie

I 1780 påbegyndte prins Johan Georg med  hjælp fra arkitekten Friedrich Wilhelm von Erdmannsdorff byggeriet af et lille klassicistisk landsted i den daværende by Dessau. Bygningen blev omkranset af et parkanlæg i engelsk stil. Parken havde talrige klassicistiske og romantiske parkinstallationer, skulpturer, småarkitektur og mindesmærker, som alle er lagt harmonisk ind i landskabet og naturen.

Til de vigtigste elementer hører det såkaldte Fremdenhaus, Römische Ruine (Romerske ruiner), et ionisk rundtempel og to replikaer af antikke porthvælvinger, samt mindesmærket over fyrst Franz i antik klædedragt.

Den 97 ha store park Beckerbruch som ligger op til  Georgengarten, blev som et flod- og vådområdelandskab holdt naturmæssigt, men også forskønnet med noget småarkitektur og mindesmærker. Den kunstfærdigt anlagte landskabspark går her harmonisk over i det naturlige landskab.

Fra det gamle flodvogterhus Elbpavillon og den kunstige ruin Wallwitzburg kan man få et vidt udsyn over parklandskabet langs Elben. Op til området ligger Mausoleumsparken Dessau, anlagt mellem 1894 og 1896.

Georgium Slot blev som en del af Dessau-Wörlitz kulturlandskab i år 2000 opført på UNESCOs liste over verdens kulturarv.

Anhaltiske billedgalleri 
I Georgium Slot ligger det anhaltiske billedgalleri som består af ældre tyske og nederlandske malerier. Videre findes tidlig originalgrafik av Albrecht Dürer og Lucas Cranac den ældre. Blandt andet findes her Dürers kendte værk Melencolia I.

Malerierne blev under den anden verdenskrig opbevaret i en saltgrube ved Bernburg. Nogle af kunstværkerne blev fjernet af amerikanske soldater og genfundet på det amerikanske kunstmarked. I juli 1945 beslaglagde den Røde Hærs trofækommission den del af udstillingen, som fandtes på stedet og transporterede det i 1946 til Sovjetunionen. Det drejede sig om 800 malerier og 17.000 grafiske blade. I 1958-1959 blev 600 malerier og 10.000 grafiske blad bragt tilbage til galleriet.

Eksempler på billeder i Det Anhaltiske billedgalleri

Eksterne kilder/henvisninger 

Georgium Ein weitläufiger Landschaftsgarten - fra www.gartenreich.com
 Virtueller Rundgang | 360°-Panorama-Tour | Schloss und Garten Georgium
 Panorama 

Verdensarvsområder i Tyskland
Sachsen-Anhalt
Bruno Ganz

Bruno Ganz (født 22. marts 1941 i Schweiz, død 16. februar 2019 i Schweiz) var en schweizisk skuespiller, mest kendt for sine roller som Adolf Hitler i filmen Der Untergang og som Damiel i Himlen over Berlin. Han har endvidere spillet den mandlige hovedrolle som professor Rohl i The Reader.

Filmografi (udvalg) 

1977 Den amerikanske ven
1978 Drengene fra Brasilien
1979 Nosferatu - vampyren
1981 Den falske cirkel
1987 Himlen over Berlin
1993 Så fjern, så nær!
2003 Luther
2004 Der Untergang
2008 Baader-Meinhof komplekset
2008 The Reader
2011 Unknown identity
2014 Kraftidioten
2018 The House That Jack Built
2019 Vinterrejse

Referencer

Eksterne links
 

Skuespillere fra Schweiz
Personer fra Zürich
Drengene fra Brasilien

Drengene fra Brasilien kan henvise til:

 Drengene fra Brasilien (roman), en roman af Ira Levin
 Drengene fra Brasilien (film), en filmatisering af romanen
 Casper & Drengene fra Brasilien, en julekalender afviklet i 1999 på en hjemmeside
Regeringen Atli Dam IV

Atli Dams fjerde regering var Færøernes regering fra den 10. januar 1985 til den 5. april 1988. Den var en centrum-venstrekoalition mellem Javnaðarflokkurin (JF), Tjóðveldisflokkurin (TF), Sjálvstýrisflokkurin (SF) og Kristiligi Fólkaflokkurin (KrF), ledet af Atli Dam (JF).

Eksterne links 
Lagmænd og regeringer siden 1948 

Dam, Atli 4
Politik i 1985
Politik i 1988
Mumie med portræt

Mumie med portræt er en mumie med portræt i den ægyptiske samling på Ny Carlsberg Glyptotek, sal 2b, ÆIN 1425. Mumien er 170 cm. lang og er et menneskelegeme, som er indhyllet i linned. Mumieportrættet er malet på lærred med enkaustiske farver. Den stammer fra Hawara i Fayum under W.M.F. Petries udgravning i 1911, hvorfra Ny Carlsberg Glyptotek har erhvervet den. Mumien er dateret på baggrund af portrættets naturalistiske stil, som placerer portrættet, og derved også mumien, i midten af 1. århundrede e.Kr. En mere præcis datering vil være ca. 25-75 e.Kr.

Mumiens yderste lag er mønsterlagt bændler, der dækker de underliggende mumiebind, som ligesom bændlerne består af linned. Lagene indhyller den indtørrede menneskekrop, og holder samtidigt kroppen i facon. Ansigtet er dækket af et portræt i materialistisk stil. Det viser en midaldrende mand med mørkt hår, mørke øjenbryn og øjenvipper, samt mørkt kort skæg på kinder og overlæbe. Han har brune øjne, og hans hud er lys.

Lægelige undersøgelser viser at mumiebindene dækker den udtørrede krop af en midaldrende mand, som døde inden han blev 50 år, og eftersom gennemsnitsalderen i det gamle Ægypten var omkring de 35 år, har han overlevet længere end de fleste.

Se også 
 Sydgående båd fra Wadjet-hoteps grav
 Ægyptisk dødekult
 Ægyptiske tekstiler
 Ny Carlsberg Glyptotek
 Sjælen i det ægyptiske efterliv
 Mumificering i det gamle Ægypten

Noter

Referencer

Eksterne henvisninger 
 "Tracking Colour - The polychromy of Greek and Roman sculpture in the Ny Carlsberg Glyptotek"



Mumier
Egypten i antikken
Slaget ved New Orleans

Slaget ved New Orleans kan henvise til:

 Slaget ved New Orleans (1815) - et slag under den britisk-amerikanske krig 1812
 Slaget ved New Orleans (Borgerkrigen) - et ublodigt slag under den amerikanske borgerkrig.
Laserdisken

Laserdisken er en butik i Aalborg med tilhørende internetbutik. 

Laser sælger DVD'ere og Blu-ray samt diverse tilbehør og er Danmarks' største internetbutik for den slags. Laserdisken er især kendt for import af udenlandske film og som pioner indenfor laserdisc-markedet, deraf navnet.

Eksterne henvisninger 
 www.laserdisken.dk

Filmbutikker i Danmark
Spilbutikker
Biao mod Danmark

Biao mod Danmark er en sag ved Den Europæiske Menneskerettighedsdomstol hvor Danmark er blevet dømt for overtrædelse af Den Europæiske Menneskerettighedskonvention. 

Sagen vedrørte dels om de danske familiesammenføringsregler er for strikse i forhold til EMRK's artikel 8 (retten til familieliv). Og dels vedrørte sagen om 28-årsreglen (som siden er ændret til en 26-årsregel), der undtager danske statsborgere der har været statsborgere i over 28 år, der ønsker familiesammenføring fra tilknytningskravet, er i strid med artikel 8 set i sammenhæng med artikel 14 (forbud mod diskrimination) eller den Europæiske Konvention om Statsborgerret. 

Sagen har været behandlet ved Østre Landsret og Højesteret som en civil sag mod Integrationsministeriet og ved Den Europæiske Menneskerettighedsdomstol som en klagesag mod Danmark. Staten fik medhold ved både Østre Landsret og Højesteret samt i første omgang også ved Menneskerettighedsdomstolen. Ved både Højesteret og Menneskerettighedsdomstolens syvdommerkammer havde 3 ud af 7 dommer stemt for at kende 28-årsreglen som stridende imod EMRK's artikel 14 om diskrimination. 
Den 8. september 2014 blev sagen refereret til Menneskerettighedsdomstolens storkammer, hvor der blev afviklet mundtlige forhandlinger den 1. april 2015. Der faldt dom tirsdag den 24. maj 2016.

Den 24. maj 2016 afsagde Storkammeret dom hvor Danmark med stemmerne 12-5 blev dømt for overtrædelse af artikel 14 sammenholdt med artikel 8. Storkammeret fandt 28-årsregelen indirekte diskriminerede mod danske statsborgere af anden etnisk baggrund og at Danmark ikke havde vist at der var tvingende eller tungtvejende grunde der ikke relaterede sig til etnicitet der kunne retfærdiggøre diskriminationen.

Henvisninger

Afgørelser og partsindlæg 
 Østre Landsrets dom 25. september 2007 (16. afd.), B-2322-06
 HØJESTERETS DOM afsagt onsdag den 13. januar 2010 Sag 478/2007 (1. afdeling). I Højesterets afgørelses database
 Landsrettens og Højesterets domme er trykt i ugeskrift for retsvæsen årgang 2010 s. 1035 (U.2010.1035H)
 Menneskerettighedsdomstolens (2. sektion) dom af 25. marts i CASE OF BIAO v. DENMARK (Application no. 38590/10). I HUDOC
 ret og råd advokater - 28 års-reglen deler vandene i Højesteret
 Kammeradvokaten - Danmark frifundet ved Menneskerettighedsdomstolen i sagen om 28-års-reglen 
 
 Video med de mundtlige forhandlinger ved Menneskerettighedsdomstolen d. 1. april 2015
 Pressemeddelse af 17. maj 2016 om domsafsigelse.
 Storkammerets dom af 25. maj 2016: Selve dommen, Pressemeddelse, Video af domsafsigelsen.

Artikler om sagen 
 

 
 
 
 echr.dk - Dansk afslag på familiesammenføring i overensstemmelse med menneskerettighederne
 
 

Den Europæiske Menneskerettighedsdomstol
Retssager i Danmark
Animal

Animals er flertal af det engelske ord Animal, der betyder dyr.

Animal og Animals kan henvise til:

Underholdning

Fiktive personer/karakterer 
Animal (Muppet), en trommeslager i The Muppet Show

Film 
L'Animal (dansk: Dyret) en fransk film fra 1977 med Jean-Paul Belmondo og Raquel Welch
The Animal, en amerikansk komediefilm fra 2001 med Rob Schneider
Animals (film), et stand-up show skrevet og fremført af Ricky Gervais, optaget i 2003
Animal (film), en amerikansk horrorfilm med Keke Palmer fra 2014

Musik

Bands 
 The Animals, er britisk rockband
 A.N.I.M.A.L., et argentinsk heavy metal band

Album 
 Animal (Animosity album), 2007
 Animal, af Far East Movement, 2008 
 Animal (Kesha album), 2010
 Animal (Motor Ace album), 2005
 Animal, af The Bar-Kays, 1988 
 Animal!, af Margot & the Nuclear So and So's, 2008
 Animals (album), et album af Pink Floyd, 1977
 Animals (This Town Needs Guns album), 2008
 The Animals (Animals album), 1964

Sange 
 "Animal" (Conor Maynard sang)
 "Animal" (Def Leppard sang)
 "Animal", med Ellie Goulding fra Lights (Ellie Goulding album) (Bright Lights)
 "Animal" (Fuck Like a Beast)", med W.A.S.P.
 "Animal" (Jebediah sang)
 "Animal" (Juvenile sang)
 "Animal" (Kesha sang)
 "Animal" (Miike Snow sang)
 "Animal" (Neon Trees sang)
 "Animal" (Pearl Jam sang)
 "Animal" (R.E.M. sang)
 "Animal", med The Kinks fra To the Bone (The Kinks album)
 "Animals", med Coldplay, en af B-siderne til "Clocks" (sang)
 "Animals" (Kevin Ayers sang)
 "Animals" (Maroon 5 sang)
 "Animals" (Martin Garrix sang)
 "Animals", med Muse fra The 2nd Law
 "Animals" (Nickelback sang)
 "Animals", med Talking Heads fra Fear of Music (album)
 "The Animal", med Steve Vai fra Passion and Warfare

Personer 
En række wrestlere har benyttet "The Animal" eller "Animal" som fighternavn, herunder

George Steele (født 1937), med tilnavnet "The Animal"
Road Warrior Animal (født 1960), et af fighternavnene for Joe Laurinaitis
Animal Hamaguchi (født 1947), fighternavn for den japanske wrestler Heigo Hamaguchi 
Dave Batista (født 1969), med tilnavnet "The Animal"
Erling Bloch

Erling Bloch (født 12. juni 1904 i København, død 22. oktober 1992) var en dansk violinist. Som 19-årig, blev han medlem af Det Kongelige Kapel, og i 1946 blev han ansat ved Det Kongelige Danske Musikkonservatorium, fra 1949 til 1974 som professor. Han var leder af Erling-Bloch-Kvartetten fra 1933 til kvatetens opløsning i 1967.

Ekstern henvisning 
 Den Store Danske - Erling Bloch

Eksterne henvisninger 
 

Violinister fra Danmark
Personer fra København
Irving Langmuir

Irving Langmuir   (født 31. januar 1881 i Brooklyn, død 16. august 1957 i Woods Hole) var en amerikansk kemiker og fysiker. Hans mest kendte publikation var den berømte artikel "The Arrangement of Electrons in Atoms and Molecules" fra 1919, hvor han bygger på Gilbert N. Lewiss kubiske atom-teori og Walther Kossels kemiske bindingsteori, hvor han beskriver sin teori for "koncentrisk teori for atomstrukture". Langmuir blev inddraget i en disput med Lewis over hans arbejde; Langmuirs præsentationsevner var i høj grad medvirkende til udbredelsen af hans teori, selvom æren for teorien hovedsageligt er Lewis'. Mens han arbejdede for General Electric, fra 1909–1950, Langmuir udviklede han flere grundteorier inden for fysik og kemi og opfandt den gas-fyldte glødelampe atom hydrogensvejsning og han blev tildelt Nobelprisen i kemi for sit arbejde med overfladekemi. Langmuir Laboratory for Atmospheric Research nær Socorro i New Mexico blev navngivet til hans ære og det samme blev American Chemical Society journal om Surface Science kaldet Langmuir.

Referencer 

Kemikere fra USA
Nobelprismodtagere i kemi
Trine Toft Andersen

Trine Toft Andersen (født 9. marts 1994 i Hadsund) er en dansk roer, der siden 2014 har været Danmarks bedste og verdens 8. bedste kvindelige singlescullerroer. Hun har gennem mange år aktiv i Hadsund Roklub. Trine deltog ved U23 VM 2014, Milano, Italien hvor hun fik en 8. plads

Uddannelse: Mariagerfjord Gymnasium, Klejtrup Musikefterskole.

Mesterskaber 
 VM 2014 - Milano - 8 plads.

Medaljer 
  - DM 2016, Sorø Sø.
  - DM 2014, Brabrand Sø, Aarhus.
  - EM indendørsroning 2014, Gladsaxe.
  - NM 2014, Sorø Sø.
  - JM 2011, Aarhus. 
  - DM 2013.
  - DM 2010.

Eksterne henvisninger 
 Team Danmark - Trine Toft Andersen

Kilder 

Roere fra Danmark
Personer fra Hadsund
Mosigkau Slot

Mosigkau Slot (Schloss Mosigkau) ligger i centrum af landsbyen Mosigkau otte kilomter syd for Dessau-Rosslau. Rokokoslottet blev bygget mellem 1752 og 1757 og skulle tjene som sommersted for ejerne. 

De første tegninger stammer antagelig fra Sanssouciarkitekten Georg Wenzeslaus von Knobelsdorff.  Prinsesse Anna Wilhelmine af Anhalt-Dessau, yndlingsdatter af fyrst Leopold 1. af Anhalt-Dessau, stod for opførelsen af  ejendommen.

Efter Anna Wilhelmines død i 1780 gik ejendommen ind i en stiftelse for adelige, ugifte kvinndr, en stiftelse som bestod indtil 1945.

Mosigkau Slot hører til de sidste fuldstændige rokokobyggeier i midttyskland. Det kulturhistoriske højdepunkt i slottet er gallerisalen. Den er rigt udsmykket med stukkatur og indeholder bl.a. Zephyr og Flora af Peter Paul Rubens og Prinsen af Oranien af Anton van Dyck og desuden værker af flamske italienske og tyske kunstnere.

Slottet har siden  2000 været på UNESCOs liste over verdens kulturarv som en del af Dessau-Wörlitz kulturlandskab.

Eksterne kilder/henvisninger 

 Slotsmuseets hjemmeside 
 Artikel og billeder på www.koethener-land.de
 Virtuel rundgang | 360°-Panorama| Slottet og parken

Verdensarvsområder i Tyskland
Sachsen-Anhalt
Finlands rigsdag

Finlands rigsdag (Finsk: Eduskunta, svensk: Finlands riksdag) er Finlands parlament. Rigsdagen er et etkammersystem med 200 repræsentanter. Det blev etableret i 1906.

Historie 
I 1809 blev Finland erobret af Rusland fra Sverige. Samme år blev der indkaldt til lantdag i Borgå af den russiske zar Alexander 1. af Rusland. Lantdagen var en stænderforsamling med udgangspunkt i de svenske bestemmelser om Sveriges ståndsriksdag, da zaren havde lovet, at gammel svensk ret indtil videre stadigt skulle gælde i Finland.

Med Lantdagsordningen i 1906 blev der indført lige og almen stemmeret, således at Finland blev det første land i Europa, hvor kvinder fik samme valgret som mænd. Samtidig blev stænderforsamlingerne omdannet til et etkammersystem, hvilket man regner for grundlæggelsen af Finlands nuværende rigsdag. Det er i rigsdagen tilladt både at tale finsk og svensk.

Det nuværende Riksdagshuset (parlamentet) blev taget i brug fra 1931.

Rigsdagens formand har siden den 9. juni 2020 været Anu Vehviläinen fra Centerpartiet.

Noter

Referencer

Eksterne henvisninger 
 Den finske rigsdags hjemmeside  (på finsk)

Etableret i 1906
Rigsdag
Parlamenter
Ikuma Dan

Ikuma Dan (født 7. april 1924 i Tokyo, Japan, død 17. maj 2001 i Suzhou, Kina) var en japansk komponist.

Dan tog musikeksamen fra Tokyo National University of Fine Arts and Music (1946) under Kosaku Yamada.

Han hører til en af Japan´s betydelige komponister i nyere tid. Han skrev syv symfonier, orkesterværker ,operaer, kammermusik, filmmusik, koncerter, scenemusik, vokalværker, børnesange etc.

Udvalgte værker 

 Symfoni nr. 1 (1948-1949 Rev. 1956-1957) - for orkester
 Symfoni "Burleske" (1954) - for orkester
 Symfoni nr. 2 (1955-1956 Rev. 1988) - for orkester
 Symfoni nr. 3 (I 2 satser) (1960) - for orkester
 Symfoni nr. 4 "1965 Kanagawa" (1965) - for orkester
 Symfoni nr. 5 "Men" (1965) - for orkester
 Symfoni nr. 6 "Hiroshima" (1985) - for sopran, nohkan, shinobue og orkester
 "Kranen i tusmørke'' (1952) - opera

Kilde 
 Om Ikuma Dan
 Om Ikuma Dan på musicweb-international.com

Komponister fra Japan
Personer fra Tokyo
Rigsdagsvalget i Finland 2011

Rigsdagsvalget i Finland 2011 blev afholdt den 17. april 2011, og var valget til det finske parlament Rigsdagen. På forhånd kunne man stemme fra den 6. april til 12. april, og udenlandsk stemme fra 6. april til 9. april. Kandidater skulle senest meldes den 8. marts. Ved valget skulle der vælges 200 repræsentanter til rigsdagen.

Den nye rigsdag mødtes første gang den 27. april 2011blev Eero valgt til rigsdagens præsident (Eduskunnan puhemies), Finlands modstykke til formanden i Folketinget eller stortingspræsidenten i Norge.

Piratpartiet og Frihedspartiet stillede for første gang op til finsk valg. Liberalerna stillede op som kandidater på Piratpartiets liste, det lykkes dog ikke nogen af partierne at opnå pladser i rigsdagen.

Fordeling af mandater 

Ved parlamentsvalget 17. april 2011 blev pladserne fordelt mellem otte partier på følgende måde:

Politiske valg i Finland
Politiske valg i 2011
GEDCOM

GEDCOM (et akronym for Genealogical Data Communication) er et filformat, der de facto er standard inden for slægtsforskningsprogrammer. GEDCOM-formatet er udviklet af Jesu Kristi Kirke af Sidste Dages Hellige, hvis syn på familien giver behov for omfattende registrering af familiebånd og slægtsforskning.

Referencer 

Slægtsforskning
Filformater
VUC Himmerland

HF & VUC Nordjylland - Himmerland er et uddannelsescenter i Himmerland med afdelinger i Hobro, Aars og Hadsund. Skolen er en del af HF & VUC Nordjylland der også har afdelinger i Aalborg, Frederikshavn, Hjørring, Aabybro, Brovst og Hirtshals.

Lige som mange andre VUC-skoler er der flere uddannelser beliggende på skolen. Der i blandt OBU, FVU, AVU og HF.

Afdelinger 
 Aars: Jyllandsgade 50b, Aars
 Hobro: Amerikavej 5a, Hobro
 Hadsund: Tempovej 1, Hadsund

Eksterne kilder og henvisninger 
 HF & VUC Nordjylland - Himmerlands websted 

Uddannelsesinstitutioner i Danmark
Bygninger, konstruktioner og anlæg i Hadsund
Bygninger, konstruktioner og anlæg i Hobro
Aars
Voksenuddannelse
Uddannelse i Hobro
Skovdyrkerne

Skovdyrkerne er Danmarks største medlemsejede virksomhed inden for skov og landskab. Det er en konsulentvirksomhed, med 5 afdelinger spredt ud over hele landet, mens sekretariatet pr. 1 september 2017 har hovedsæde i Skovdyrkernes Hus i Ry. 

Skovdyrkerne har lige over 100 ansatte spredt ud over de fem afdelinger. Hver afdeling har en skovrider ansat, som under sig har en række skovfogeder, som tager sig af den daglige kontakt med medlemmerne.

Skovdyrkerne er en medlemsorienteret og medlemsejet virksomhed, hvilket vil sige at de dagligt har kontakt med deres medlemmer. Medlemmer kan få lige præcis den rådgivning som passer til deres behov. Alle kan tage brug af skovdyrkerne og alle kan blive medlem. Skovdyrkerne tilbyder en landsdækkende hjælp til arbejdet med skov, juletræer samt vildt og natur.

2005 Blev der indgået en egentlig samarbejdsaftale i den samlede Skovdyrkerforening, således at de forskellige afdelinger samarbejder imellem. De lokale skovdyrkerforeninger omdannedes i 2010 til andelsselskaber, mens Skovdyrkerne som helhed blev til en koncern med hovedbestyrelsen som øverste myndighed og DFE og Green Product som datterselskaber.

Skovdyrkernes historie 
Den første skovdyrkerforening blev historisk set dannet omkring Vejleområdet i 1904. I årene efter blomstrede en række andre skovdyrkerforeninger op rundt om i landet. I 1939 var der syv skovdyrkerforeninger rundt om i landet, mens der i 1965 var dannet hele 16 foreninger. En række større ejendomme blev medlem i 1983 og begrebet i foreningerne om ”småskovsforeninger” ændres til ”skovdyrkerforeninger”. 1984 blev året, hvor skovdyrkerne fik deres første fælles sekretariat i København. I løbet af 1993-2009 skete en række fusioneringer i Skovdyrkerforeningen, som gjorde at der i stedet for de 16, nu kun var syv foreninger. I 2016 skete således den sidste fusionering og Skovdyrkerne har i dag de fem foreninger.

Green Product 
I 1994 oprettes GP (Green Product) har 4 af foreningerne.  GP er et eksport selskab, som er eget af Skovdyrkerne og som sikre afsætningen af medlemmernes produktion af juletræer og klippegrønt. GP har hovedsæde i Ry.

Danish Forestry Extension 

DFE blev i 1992 oprettet som den internationale del af Skovdyrkerne. I 1992 blev den interne konsulent afdeling omdannet til et aktieselskab.

Eksterne links 
 Skovdyrkerne.dk
 Skovdyrkerne.dk/dfe 
 Green-product.dk

Skovbrugsorganisationer
Aktieindkomst

Aktieindkomst er den særlige indkomstform der omfatter de fleste løbende aktieudbytter, og desuden visse avancer/tab ved afståelse af aktier. Ved aktieudbytte forstås i skattemæssig forstand alt, hvad et aktie- eller anpartsselskab m.v. udlodder til dets aktionærer eller anpartshavere.

Kildehenvisning

Finansiel økonomi
Conrad Electronic

Conrad Electronic SE er en tysk familevirksomhed, der driver virksomhed med salg af elektronik og elektriske apparater gennem fjernhandel. Conrad Electronic blev grundlagt i 1923 i Berlin af Max Conrad og har siden 1946 haft sit hovedkontor i Hirschau i Oberpfalz i den tyske delstat Bayern. Virksomheden har et logistikcenter i Wernberg, hvorfra der sker forsendelse af varer til virksomhedens kunder i og udenfor Tyskland

Eksterne henvisninger 
 Virksomhedens danske hjemmeside

Elektronikvirksomheder fra Tyskland
Netbutikker
Elektronikkæder
Per Rosenberg

Per Rosenberg (født 18. december 1972 i Esbjerg) er tv-reporter hos TV-Glad i Esbjerg. Her har han været ansat siden 2001, og arbejder hovedsageligt  inden for dansktopmusik. Han har igennem tiden hos TV-Glad også været vært i sine egne programmer, deriblandt programmet Per på job hvor man følger Per prøve kræfter med forskellige jobs, blandt andet at være pædagog i en børnehave. I 2008 kunne man også se Per Rosenberg på det store lærred, da han havde en mindre rolle i den danske komediefilm Blå mænd.

Noter

Eksterne henvisninger 
 Per Rosenberg på Internet Movie Database
 Per Rosenberg på danskefilm.dk

Tv-værter fra Danmark
Personer fra Esbjerg
Ansatte ved TV-Glad